**МОДЕЛ УГОВОРА О ЈАВНОЈ НАБАВЦИ СЕНЗОНСКОГ РАСАДА, БРОЈ ЈН 03/23**

Закључен у Аранђеловцу, дана \*\*.\*\*. 2023. године, између:

* 1. ЈКП „Зеленило Аранђеловац“, са седиштем у Аранђеловцу, Венац Слободе 10, ПИБ: 105085392, матични број: 20311380, које заступа в.д. директора Вахид Ибруљ, у даљем тексту Наручилац,
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извршилац, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем.

Констатација: Уговор се закључује на основу Одлуке о додели уговора бр.\*\*\*\*\* од \*\*.\*\*.2023. године, а по спроведеном поступку јавне набавке у отвореном поступку у складу са Законом о јавним набавкама („Службени гласник РС“ број 91/2019).

**Члан 1.**

Предмет уговора је набавка сезонског расада, у свему према понуди Извршиоца која је достављена путем Портала јавних набавки, која је саставни део овог уговора.

Вредност овог Уговора је \_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

Коначна количина набавке по овом уговору утврђује се на основу вредности извршених испорука.

**Члан 2.**

Извршилац се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Наручиоца, која треба да буде са клаузулом „ без протеста” , роком доспећа „по виђењу” и роком важења 30 (тридесет) дана дужим од дана истека уговора.

**Члан 3.**

Јединична цена добара из понуде Извршиоца које је достављена путем Портала јавних набавки дате су на паритету F-co Наручилац.

Извршилац се обавезује да за све време важења овог уговора Наручиоцу испоручује уговорена добра.

Наручилац преузима обавезу да плаћање врши сукцесивно у року од 45 (четрдесет пет) дана од дана достављања исправног рачуна.

Обавезе Наручиоца које доспевају у наредној буџетској години биће реализоване највише до износа средстава која ће Наручиоцу бити одобрена за наредну буџетску годину.

**Члан 4.**

Извршилац је дужан да испоруку добара за прлоћени расад изврши од 10 маја 2023. године до 30 маја 2023. године.

Извршилац је дужан да испоруку добара за јесењи расад изврши од 01 октобра 2023. године до 31 октобра 2023. године.

Извршилац врши испоруку уз предходно обавештење Наручиоцу најмање 5 (пет) дана преиспоруке.

Обавештење из предходног става се даје путем електронских средстава комуникације,уколико је ово средство комуникације онемогућено из било ког разлога захтев се подносиписаним путем.

Место испоруке је F-co Наручилац.

**Члан 5.**

Извршилац се обавезује да Наручиоцу омогући одабир, ентомолошки и фитопатолошки преглед сезонског расада према захтеваним техничким условима.

**Члан 6.**

Ако Извршилац касни са испоруком добара више од 2 (два) календарских дана обавезан је да Наручиоцу плати уговорну казну у висини од 1% од вредности не испоручене робе за сваки дан закашњења, уколико укупна казна пређе износ од 5% уговор се сматра раскинутим, ако се Наручилац и Извршилац не договоре другачије.

Право Наручиоца на наплату уговорне казне не утиче на право Наручиоца да захтева накнаду штете.

У случају наступања више силе, Извршилац се обавезује да у року од 24 (двадесет четири) часа од наступања више силе обавести Наручиоца о њеном наступању, у противном, сматра се да је Извршилац прекршио одредбе овог уговора.

**Члан 7.**

Овлашћено лице Наручиоца у месту испоруке је дужно да изврши количински пријем добара, што се потврђује записником (отпремницом) који потписују присутна овлашћена лица Наручиоца и Извршиоца.

Записник (отпремница) и достављена фактура Извршиоца, представљају основ за плаћање уговорене цене.

**Члан 8.**

Извршилац се обавезује да добра која су предмет овог уговора Наручиоцу испоручује у свему у складу са позитивноправним прописима, нормативима и стандардима чија је примена обавезна, као и у складу са овим уговором и актима Наручиоца, уважавајући правила струке.

Уговорне стране су сагласне да у случају постојања примедби које се односе на квалитет или количину добара које се испоручују, Наручилац има право да уложи приговор Извршиоцу најкасније у року од 5 (пет) радних дана од дана сазнања за недостатке.

Све евентуалне недостатке у квалитету испоручених добара Извршилац је дужан да отклони у року од 5 (пет) календарских дана по пријему рекламације, о свом трошку.

**Члан 9.**

Након закључења и током важења уговора, усклађивање, односно промена цена утврђених у прихваћеној понуди Извршиоца могућа је само услед промена цене на тржишту.

Извршилац захтев за промену цена подноси Наручиоцу са доказима о промени цена.

**Члан 10.**

Уговор се може изменити писаним анексом само у случају да Извршилац има финансијских могућности и објективне потребе да повећа обим предмета набавке, стим да се вредност уговора може повећати максимално до 5% од вредности из члана 1. овог уговора.

**Члан 11.**

Извршилац ће делимично извршити предметну набавку преко подизвођача \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести назив* *подизвођача)*, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести адресу подизвођача)*, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, у делу набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести део набавке коју ће извршити подизвођач)*. Извршилац у потпуности одговара Наручиоцу за извршење уговорених обавеза, те и за испоручена добра од стране подизвођача, као да их је сам извео.

**Члан 12.**

Овај уговор је ограниченог временског трајања и закључује се на период од 12 (дванаесет) месеци.

Након истека рока на који је уговор закључен, уговор престаје да производи правно дејство.

Уколико уговор не буде реализован до његове вредности из члана 1. став 2. овог уговора, Извршилац нема право да тражи испуњење уговора.

Обавезе које доспевају у наредној буџетској години, биће реализоване највише до износа средстава која ће бити одобрена у тој буџетској години за ту намеру.

**Члан 13.**

Свака уговорна страна може отказати Уговор са отказним роком од 30 (тридесет) календарских дана од дана достављања писменог обавештења о отказу.

Уколико једна од уговорних страна не извршава обавезе или ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен Законом којим се регулишу облигациони односи.

**Члан 14.**

Извршилац прихвата да су оквирне количине дате у конкурсној документацији ове јавне набавке, на основу потреба Наручиоца и да током трајања овог уговора може доћи до одступања од наведених оквирних количина.

**Члан 15.**

На све што није предвиђено овим уговором примењиваће се одредбе Закона о облигационим односима, као и други позитивноправни прописи који регулишу ову материју.

**Члан 16.**

Уговорне стране сагласно констатују да Извршилац потраживање из овог уговора не може уступити или пренети на треће лице без писмене сагласности Наручиоца.

**Члан 17.**

Уговорне стране сагласно констатују да су уговор прочитале разумеле и да представља стваран израз њихове воље**.**

**Члан 18.**

Уговорне стране ће све евентуалне спорове решавати споразумом , уколико се не буду могле споразумети за решење спора , надлежан је Привредни суд у Крагујевцу.

**Члан 19.**

Овај уговор сачињен је у 6 (шест) истоветних примерака од којих свака уговорна страна задржава по 3 (три) примерка.

**ИЗВРШИЛАЦ НАРУЧИЛАЦ**

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*

Вахид Ибруљ

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модели уговора служе да се понуђачи упознају са уговором који ће бити закључен са најповољнијим понуђачем и понуђачи подношењем понуде се саглашавају да прихватају модел уговора.***